Suchinthana/ta-wikipedia huggingface dataset:
தீர்த்தக்கரை

தீர்த்தக்கரை (Theerthakkarai)  19 ஆம் நூற்றாண்டில் தென்னிந்தியாவில் தோன்றிய அய்யாவழி சமயத்தின் ஒரு புனிதத் தலமாகும். இத்தலம் 0.6 கிலோமீட்டர்கள் (0.37 மைல்) தென்கிழக்கே முட்டப்பதியில் உள்ள தலைமைப்பதியிலிருந்து பாறைக் கரையில் முட்டப்பதி சாலையின் முடிவில் அமைந்துள்ளது. அகிலத்திரட்டு அம்மானையில் உள்ளபடி தீர்த்தகரை இரண்டாவது புனிதமான கடல் தீர்த்தமாகும். வைகுண்டரின் இரண்டாவது மற்றும் மூன்றாவது விஞ்சைகள் நடந்த தலம் தீர்த்தக்கரையாகும். இந்த நிகழ்வின் நினைவாக பங்குனி தீர்த்தம் நடத்தப்படுகிறது.

மேற்கோள்கள்

அய்யாவழி
சுசேதா தலால்

சுசேதா தலால் (Sucheta Dalal) (பிறப்பு 1962) ஓர் இந்திய வணிகப் பத்திரிகையாளரும் மற்றும் எழுத்தாளரும் ஆவார். இரண்டு தசாப்தங்களுக்கும் மேலாக பத்திரிகையாளராக இருந்த இவர், 2006 இல் பத்திரிகைத் துறைக்கான பத்மஸ்ரீ விருதைப் பெற்றார்.   1998 ஆம் ஆண்டு வரை டைம்ஸ் ஆஃப் இந்தியாவின் நிதி ஆசிரியராக இருந்த இவர் இந்தியன் எக்சுபிரசு குழுமத்தில் ஆலோசனை ஆசிரியராக சேர்ந்தார். பின்னர், 2008 இல் வெளியேறினார். அர்சத் மேத்தாவின் 1992 பங்குச் சந்தை ஊழலை அம்பலப்படுத்தியதற்காக இவர் அறியப்படுகிறார்.

2006 ஆம் ஆண்டில், இவர் தனது கணவர் தேபாசிசு பாசுவால் தொடங்கப்பட்ட முதலீடு குறித்த இரு வார இதழான மனிலைஃப் பத்திரிகையில் எழுதத் தொடங்கினார். இவர் இப்போது மனிலைஃப் நிறுவனத்தின் நிர்வாக ஆசிரியராக உள்ளார். 2010 இல், இந்தியாவில் மோசமான நிதி கல்வியறிவு காரணமாக, இவரும் இவரது கணவரும் மும்பையை தளமாகக் கொண்ட ஒரு இலாப நோக்கற்ற அமைப்பான மனிலைப் அறக்கட்டளையை நிறுவினர். இவர் பெறுநிறுவன விவகார அமைச்சகத்தின் முதலீட்டாளர் கல்வி மற்றும் பாதுகாப்பு நிதியத்தில் உறுப்பினராகவும் இருந்தார். 1992 ஆம் ஆண்டில், சிறந்த பெண் ஊடகவியலாளர்களுக்கான சமேலி தேவி ஜெயின் விருது இவருக்கு வழங்கப்பட்டது.

கல்வி மற்றும் தொழில் 
ஜாட் குடும்பத்தில் பிறந்த சுசேதா, பெலகாவியில் உள்ள புனித சூசையப்பர் பள்ளியில் தனது பள்ளிப்படிப்பை முடித்தார்.  பின்னர் தார்வாட்டில் உள்ள கர்நாடகா கல்லூரியில் இளம் அறிவியல் (புள்ளியியல்) படித்தார். இவர் மும்பை பல்கலைக்கழகத்தில் இளங்கலைச் சட்டம் மற்றும் முதுகலைச் சட்டம் பெற்ற பயிற்சி பெற்ற வழக்கறிஞர் ஆவார்.

அதைத் தொடர்ந்து, 1984 இல், பார்ச்சூன் இந்தியா என்ற முதலீட்டு இதழில் பணியில் சேர்வதன் மூலம் சுசேதா தனது பத்திரிகை வாழ்க்கையைத் தொடங்கினார். பின்னர், இவர் பிசினஸ் ஸ்டாண்டர்ட் மற்றும் தி எகனாமிக் டைம்ஸ் போன்ற செய்தி நிறுவனங்களில் பணியாற்றினார்.  1990 களின் முற்பகுதியில், சுசேதா தலால், மும்பையை தளமாகக் கொண்ட முக்கிய செய்தித்தாள் டைம்ஸ் ஆஃப் இந்தியாவின் வணிகம் மற்றும் பொருளாதாரப் பிரிவின் பத்திரிகையாளராக சேர்ந்தார். அங்கு இவர் பல வழக்குகளை விசாரித்தார். அது இறுதியில் பத்திரிகை மற்றும் செயல்பாட்டின் துறைகளில் இவரது முக்கியத்துவத்திற்கு வழிவகுத்தது. இதில் 1992 ஆம் ஆண்டு அர்சத் மேத்தா ஊழல், என்ரான் ஊழல், இந்திய தொழில் வளர்ச்சி வங்கி ஊழல், 2001 ஆம் ஆண்டு கேதன் பரேக் ஊழல் ஆகியவை அடங்கும். தெபாசிசு பாசு, கிரிசு சாந்த், சாந்தனு தீட்சித் மற்றும் பிரத்யும்ன கௌல் போன்ற பத்திரிகையாளர்கள் மற்றும் ஆய்வாளர்களுடன் இவர் நெருக்கமாக பணியாற்றினார். பின்னர் டைம்ஸ் ஆஃப் இந்தியாவின் நிதி ஆசிரியரானார்.

விருதுகள் மற்றும் அங்கீகாரம் 
சுசேதாவுக்கு பத்மசிறீ விருது, மீடியா அறக்கட்டளையால் நிறுவப்பட்ட சமேலி தேவி விருது மற்றும் பத்திரிகையில் இவரது சீரிய பணிக்காக பெமினாவின் வுமன் ஆஃப் சப்ஸ்டன்ஸ் விருது ஆகியவை வழங்கப்பட்டுள்ளன. 
அன்சல் மேத்தா இயக்கிய ஸ்கேம் 1992, என்ற ஆவணப்படத் தொடர் இவரும், இவரது கணவர் தெபாசிசு பாசு ஆகிய இருவரும் இணைந்து எழுதிய தி ஸ்கேம் புத்தகத்தை அடிப்படையாகக் கொண்டது. இது அக்டோபர் 2020 இல் வெளியிடப்பட்டது. மேலும், தலாலின் கதாபாத்திரத்தில் சிரேயா தன்வந்தரி என்பவர் நடித்திருந்தார்.

மேற்கோள்கள்

வெளி இணைப்புகள் 
Sucheta Dalal's blog

தார்வாடு மாவட்ட நபர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
வாழும் நபர்கள்
1962 பிறப்புகள்
இராமலிங்க ராசு

பைரராசு ராமலிங்க ராசு (Byrraju Ramalinga Raju) (பிறப்பு 16 செப்டம்பர் 1954) ஓர் இந்திய தொழிலதிபர் ஆவார். இவர் சத்யம் கம்ப்யூட்டர் சர்வீசஸ் லிட். நிறுவனத்தின் நிறுவனரும் மற்றும் 1987 முதல் 2009 வரை அதன் தலைவராகவும் தலைமை நிர்வாக அதிகாரியாகவும் பணியாற்றினார். நிறுவனத்திடமிருந்து ₹5040 கோடிகள் (தோராயமாக 1 பில்லியன் அமெரிக்க டாலர்கள்) இல்லாத ரொக்கம் மற்றும் வங்கி இருப்புகள் உட்பட ₹7,136 கோடி (தோராயமாக US$1.5 பில்லியன்) கையாடல் செய்ததாக ஒப்புக்கொண்டதைத் தொடர்ந்து ராசு பதவி விலகினார்.   2015 ஆம் ஆண்டில், சத்யம் கம்ப்யூட்டர்ஸின் வீழ்ச்சிக்கு வழிவகுத்த பெறுநிறுவன மோசடியில் இவர் குற்றவாளியாவார்.

மேற்கோள்கள்

வெளி இணைப்புகள் 
https://www.forbes.com/sites/williamhaseltine/2019/01/23/what-the-u-s-can-learn-from-indias-emergency-response-system/#435914e3b274

மேற்கு கோதாவரி மாவட்ட நபர்கள்
தெலுங்கு மக்கள்
வாழும் நபர்கள்
1954 பிறப்புகள்
சந்தியா ராசு

பைரராசு சந்தியா ராசு (Byrraju Sandhya Raju) (பிறப்பு சந்தியா )  இந்திய குச்சிப்புடி நடனக் கலைஞரும் மற்றும் நடிகையுமாவார். இவர் தேசிய திரைப்பட விருது பெற்றவர்.

ஆரம்ப கால வாழ்க்கை 
சந்தியா, தனது ஆரம்பக் கல்வியை கிருஷ்ணமூர்த்தி அறக்கட்டளையின் சென்னை தி ஸ்கூல் கே.எஃப்.ஐ பள்ளியிலும், சென்னை பால வித்யா மந்திரில் உயர்நிலைக் கல்வியையும் முடித்தார். சென்னை இலயோலாக் கல்லூரியில் சிறிது காலம் படித்து பின்னர் உசுமானியா பல்கலைக்கழகத்தில் உளவியலில் இளங்கலைப் பட்டம் பெற்றார். இவர், வேம்பதி சின்ன சத்யம் அவர்களிடம் தனது பத்து வயதில் குச்சிப்புடி நடனப் பயிற்சியைத் தொடங்கினார். பின்னர் கிசோர் மொசலிகண்டி அவர்களிடமும் பயிற்சி பெற்றார்.

தொழில் 
இவர் 2013 ஆம் ஆண்டு வெளியான யாதோன் கி பாரத் என்ற இந்திக் குறும்படத்தின் மூலம் நடிப்பில் அறிமுகமானார். பின்னர், 2017இல்  கேர்ஃபுல் என்ற படத்தின் மூலம் மலையாளத் திரைப்படத்துறையில் அறிமுகமானார். இது பன்னாட்டு நடன நாள் அன்று வெளியான நாட்டியம் (2016)  என்ற குறும்படம் வெளியான சிறிது காலத்திலேயே வந்தது. ராம்கோ நிறுவனத் தலைவர் பி.ஆர்.வெங்கட்ராம ராசாவின் மூத்த மகனான இவர், தொழிலதிபர் ராமலிங்க ராசுவின் மகன் ராமராசுவை மணந்தார். இவர் தனது குருவின் குச்சிப்புடியை வளர்த்தெடுக்க 'நிசிரிங்கலா நடன அகாதமி'யை நிறுவினார். தற்போது இவர் ராம்கோ குழுமத்தின் ஒரு அங்கமான சந்தியா ஸ்பின்னிங் மில்ஸின் நிர்வாக இயக்குநராகவும் உள்ளார்.

நாட்டியம் என்ற படத்தின் மூலம் தெலுங்கு திரையுலகில் அறிமுகமானார். இந்தப் படம் பல்வேறு நடன வடிவங்களைச் சுற்றி நடக்கும் காதல் நாடகமாக எடுக்கபட்டது.

மேற்கோள்கள்

வெளி இணைப்புகள் 
 

1982 பிறப்புகள்
சென்னை நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
இந்தியப் பெண் நடனக் கலைஞர்கள்
குச்சிப்புடி நடனக் கலைஞர்கள்
வாழும் நபர்கள்
காதேஷ் சண்டை

காதேஷ் சண்டை (Battle of Kadesh), புது எகிப்து இராச்சியத்தின் பார்வோன் இரண்டாம் ராமேசஸ் மற்றும் இட்டைட்டு பேரரசர் இரண்டாம் மூவாதாலிக்கும், கிமு 1274ல் a, தற்கால சிரியாவில் உள்ள பண்டைய காதேஷ் நகரத்தில் நடைபெற்றது.இப்போரில் இட்டைட்டுப் பேரரசினர் தோற்றனர். போரில் தோற்ற, சிறைபிடிக்கப்பட்டவர்களில் சாசூ மக்களும் அடங்குவர். இப்போரில் 5,000 முதல் 6,000 வரையிலான தேர்கள் ஈடுபடுத்தப்பட்டது.. இப்போர் முடிவின்றி இருதரப்பினரும் சமாதன உடன்படிக்கை செய்து கொண்டனர். இப்போர் தொடர்பான காட்சிகள், அபு சிம்பெல் கோயில் வளாகத்தின் கல்வெட்டில் செதுக்கப்பட்டுள்ளது.

பின்னணி
எகிப்தின் இரண்டாம் இடைநிலைக் காலத்தில் எகிப்தியர் அல்லாத பிலிஸ்திய ஐக்சோஸ் இனத் தலைவர் சாலிதிஸ்  கிமு 1550ல் எகிப்தில்  15ம்  வம்சத்தை நிறுவினார். எகிப்திய 17ம் வம்ச பார்வோன் முதலாம் அக்மோஸ் வெளிநாட்டு ஐக்சோஸ் வம்சத்தவர்களை வென்று கீழ் எகிப்தை மேல் எகிப்துடன் ஒன்றிணைத்தார். அது முதல் எகிப்தியர்கள் எல்லையை விரிவாக்க, மத்திய கிழக்கு அரசுகளுடன் சண்டையிட்டனர்.

மேற்கோள்கள்

மேலும் படிக்க
 
  includes information of the clash of the Egyptians and Hittites including the battle of Kadesh and maps of the regions controlled by the peoples named in the accounts.

வெளி இணைப்புகள்

 The Eternal treaty from the Hittite perspective (thebritishmuseum.ac.uk)
 André Dollinger (reshafim.org.il):
 End of Egyptian–Hittite hostilities
 The peace treaty between Ramses II and Hattusili III
 The Battle of Kadesh in the context of Hittite history (hittites.info)
 Battle of Kadesh (historynet.com)

எகிப்தின் பதினெட்டாம் வம்சம்
மத்திய கிழக்கு
எகிப்தின் வரலாறு
சோலோ மரிடுவேனா

ராமரியோ சோலோ ராமிரெஸ் (Ramario Xolo Ramirez, சூன் 9, 2001) என்பவர் சோலோ மரிடுவேனா என்று அழைக்கப்படும் அமெரிக்க நாட்டு நடிகர் ஆவார். இவர் நெற்ஃபிளிக்சு அதிரடித் தொடரான கோப்ரா கை (2018-தற்போது) மற்றும் டிசி காமிக்ஸ் திரைப்படமான புளூ பீட்டில் (2023) ஆகியவற்றில் நடித்துள்ளார்.

ஆரம்ப கால வாழ்க்கை 
இவர் சூன் 9, 2001 ஆம் ஆண்டில் கலிபோர்னியாவில் லாஸ் ஏஞ்சல்ஸில் பிறந்தார். இவர் மெக்சிகன், கியூபன் மற்றும் ஈக்வடார் வம்சாவளியைச் சேர்ந்தவர். இவருக்கு நான்கு சகோதரிகள் உள்ளனர். இவரது முதல் பெயர் ராமரியோ மற்றும் மரியோ என்பது இவரது தாய்வழி மாமாக்களின் பெயர்கள் ஆகும்.

தொழில் 
இவர் ஆரம்பகாலங்களில் மாடலிங் தொழில் செய்துவந்தார், பின்னர் 2018 ஆம் ஆண்டு வெளியான 'கோப்ரா கை' என்ற நெற்ஃபிளிக்சு தொடரில் மிகுவல் டயஸின் என்ற முக்கிய கதாபாத்திரத்தில் நடிக்கத் தொடங்கியபோது இவருக்கு 16 வயது.

இவர் 2023 ஆம் ஆண்டு வெளியான புளூ பீட்டில் என்ற படத்தில் லத்தீன் மீநாயகன் புளூ பீட்டில் பாத்திரத்தில் நடித்தார்.
 ஆகத்து 18, 2023 அன்று, "ஆன் மை வே" என்ற தலைப்பில் மாரிடுவேனா தனது முதல் தனிப்பாடலை வெளியிட்டார்.

மேற்கோள்கள்

வெளி இணைப்புகள்  

2001 பிறப்புகள்
வாழும் நபர்கள்
அமெரிக்கத் திரைப்பட நடிகர்கள்
அமெரிக்கக் குரல் நடிகர்கள்
அமெரிக்க குழந்தை நட்சத்திரங்கள்
அமெரிக்க தொலைக்காட்சி நடிகர்கள்
மீநாயகன் திரைப்பட நடிகர்கள்
புவேர்ட்டோ ரிக்கோ மக்கள்
அமெரிக்க பார்வையளவையியல் அகாதமி

அமெரிக்க பார்வையளவையியல் அகாதமி (American Academy of Optometry) அமெரிக்காவின்  புளோரிடாவிலுள்ள ஒர்லாண்டோவை தளமாகக் கொண்ட பார்வையளவையியலாளர்கள் அமைப்பாகும். ஆராய்ச்சி மற்றும் அறிவைப் பரப்புதல் ஆகிய இரண்டையும் ஊக்குவிப்பதன் மூலம் பார்வையளவையியல் நடைமுறையில் சிறந்து விளங்குவதைத் தக்கவைத்து மேம்படுத்துவதே இந்த அகாதமியின் குறிக்கோளாகும். 

அமெரிக்க பார்வையளவையியல் அகாதமி ஆண்டுதோறும் கூட்டத்தை நடத்துகிறது. மாதாந்திர அறிவியல் இதழையும் வெளியிடுகிறது. தேசிய அளவில் போட்டி மானியங்கள், உதவித்தொகைகள் மற்றும் பிற நிதி வாய்ப்புகளை உள்ளடக்கிய செயல்முறையின் மூலம் பார்வையளவையியலாளர்களுக்கு நற்சான்றிதழ்கள் மற்றும் நிலை அறிக்கைகளை அகாதமி வெளியிடுகிறது.

மேற்கோள்கள்

பார்வை அளவையியல்
சங்குப்பிட்டி

சங்குப்பிட்டி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்கு வடக்கே சுமார் 8 கிலோமீட்டர் தூரத்தில் அமைந்துள்ளது. யாழ்ப்பாணக் குடாநாட்டைத் தலைநிலத்துடன் இணைக்கும் சங்குப்பிட்டிப் பாலத்தின் தெற்கு எல்லையாக இது அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
அமர்நாத் அகர்வால்

அமர்நாத் அகர்வால் (Amar Nath Agarwal) ஒரு இந்திய அரசியல்வாதி ஆவார். இவர் இந்திய தேசிய காங்கிரசைப் பிரதிநிதித்துவப்படுத்தும் இந்திய நாடாளுமன்றத்தின் மேல்சபையான மாநிலங்களவையில் உத்தரப்பிரதேசத்தை பிரதிநிதித்துவப்படுத்தும் ஒரு நாடாளுமன்ற உறுப்பினராக இருந்தார்.

மேற்கோள்கள் 

1981 இறப்புகள்
1904 பிறப்புகள்
இந்திய தேசிய காங்கிரஸ் அரசியல்வாதிகள்
அர்பஜன் சிங் சீமா

அர்பஜன் சிங் சீமா (Harbhajan Singh Cheema) ஒரு இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். சீமா உத்தம் சிங் நகர் மாவட்டத்தில் உள்ள காஷிபூர் தொகுதியில் இருந்து உத்தரகாண்ட் சட்டமன்றத்திற்குத் தேர்ந்தெடுக்கப்பட்ட ஒரு சட்டமன்ற உறுப்பினர் ஆவார்.

மேற்கோள்கள் 

வாழும் நபர்கள்
நாகதேவன்துறை

நாகதேவன்துறை என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்கு அண்மையில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
விஜயன் பிள்ளை

என். விஜயன் பிள்ளை (N. Vijayan Pillai)  (2 ஏப்ரல் 1951 – 8 மார்ச்சு 2020) ஒரு இந்திய அரசியல்வாதியும் மற்றும் 14-ஆவது கேரள சட்டமன்றத்திற்கு சவறை தொகுதியில் இருந்து தேர்ந்தெடுக்கப்பட்ட சட்டமனற் உறுப்பினரும் ஆவார். இவர் தனது அரசியல் வாழ்க்கையை 1979 ஆம் ஆண்டு ஊராட்சி உறுப்பினராகத் தொடங்கினார். இவர் 20 ஆண்டுகளுக்கு இப்பதவியில் தொடர்ந்தார். 2000 முதல் 2005 ஆம் ஆண்டு வரை இவர் கொல்லம் மாவட்ட ஊராட்சியின் உறுப்பினராகப் பணியாற்றினார்.

இவர் 1951-ஆம் ஆண்டில் புரட்சிகர சோசலிசக் கட்சியின் மூத்த தலைவர் V. நாராயணன் பிள்ளை, மற்றும் பவானி அம்மா ஆகியோருக்கு மகனாகப் பிறந்தார்   இந்தியப் பொதுவுடைமைக் கட்சி (மார்க்சி்ஸ்ட்)  உறுப்பினராக இருந்த விஜயன் பிள்ளை, சட்டப் பேரவைத் தேர்தலில் அப்போதைய சட்டமன்ற உறுப்பினராக இருந்த ஷிபு பேபி ஜானை எதிர்த்துப் போட்டியிட்டு, சவறை தொகுதி வரலாற்றில் மாபெரும் வெற்றியைப் பெற்றார்.  விஜயன் பிள்ளை சவறை சமுதாயத்தில் தனது சமூக சேவைக்காகவும், அவரது நலத்திட்டங்களுக்காகவும் அறியப்பட்டார். இவரது மகன் சுஜித் விஜயன் பிள்ளை கேரளாவின் சவரா தொகுதியில் இருந்து கேரள சட்டமன்றத்தின் தற்போதைய உறுப்பினராக உள்ளார்.

இளைஞர்களுக்கு வேலைவாய்ப்பைக் கொண்டு வருவதற்கு இப்பகுதியில் ஒரு முக்கியத் தலைவராக இருந்த அவர், தன்னார்வ தொண்டு நிறுவனங்கள் மற்றும் ஆளும் எல்.டி.எஃப் அரசாங்கக் கொள்கைகளின் உதவியுடன் சாவரா தொகுதியின் சமூக முன்னேற்றத்தை அடைய எப்போதும் பாடுபட்டார். திறன் அடிப்படையிலான திட்டங்களுடன் இளைஞர்களை ஈடுபடுத்துவதன் மூலம் வேலையில்லாத் திண்டாட்டத்தைக் குறைப்பதில் இவர் ஆர்வமாக இருந்தார்,

இறப்பு 

இவர் 2020-ஆம் ஆண்டு மார்ச்சு 8 ஆம் நாள் உடல்நலக் குறைவு காரணமாக கொச்சி ஏஸ்டர் மெட்சிட்டி மருத்துவமனையில் இறந்தார். இவரது இறுதிச் சடங்கு 9 மார்ச்சு 2020 அன்று தனது சொந்த ஊரான கொல்லத்தில் நடைபெற்றது.

மேற்கோள்கள் 

2020 இறப்புகள்
1951 பிறப்புகள்
கேரள அரசியல்வாதிகள்
வெட்டுக்காடு

வெட்டுக்காடு என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்கு அண்மையில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
அமித் மகதோ

அமித் மகதோ (Amit Mahto) ஒரு இந்திய அரசியல்வாதியும் சில்லியிலிருந்து ஜார்கண்ட் சட்டமன்ற உறுப்பினரும் ஆவார். இவர் 2014-ஆம் ஆண்டில் சட்டமன்றத் தேர்தலில் வெற்றி பெற்றார். இவர் ஜார்கண்ட் முக்தி மோர்ச்சாவின் உறுப்பினராக இருந்ததோடு ஜார்க்கண்ட் அரசியல் கட்சியில் இளைஞர்களின் முகமாகக் கருதப்பட்டார். சில்லியைச் சேர்ந்த முன்னாள் ஜார்க்கண்ட் சட்டமன்ற உறுப்பினர் அமித் மகதோ கட்சியில் இருந்து விலகினார். கட்சித் தலைமை ஜார்க்கண்டின் உள்ளூர் காதியானி மக்களின் நலனில் சமரசம் செய்வதாகவும்,  குற்றம் சாட்டினார்.  6 ஏப்ரல் 2022 அன்று புதிய அரசியல் கட்சியான கதியானி ஜார்கண்டி கட்சியை உருவாக்குவதாகவும் அறிவித்தார்.

தொடக்க கால வாழ்க்கை 
சிறுவயதிலிருந்தே இவர் கல்வியில் நிபுணத்துவம் பெற்றிருந்தார். இவர் இராஞ்சி, மெஸ்ராவில் உள்ள பிர்லா தொழில்நுட்ப நிறுவனத்தில் இளங்கலைப் பொறியியல் (கட்டுமானவியல்) படிப்பினை முடித்தார்.

புரட்சியாளர் 
பள்ளி நாட்களில் இவர் பிராந்தியத்தின் நன்கு அறியப்பட்ட சுதந்திரப் போராட்ட வீரர் பினோத் பிகாரி மகதோ மற்றும் நிர்மல் மகதோ ஆகியோரின் செல்வாக்கிற்கு உட்பட்டார். பினோத் பிகாரி மகதோ இவருக்கு தீட்சை அளித்து சுதந்திரப் போராட்டத்தை நோக்கி உந்துவித்தார்.

மேற்கோள்கள் 

ஜார்க்கண்ட் அரசியல்வாதிகள்
வாழும் நபர்கள்
வாட் இப்...? (பருவம் 2)

வாட் இப்...? (பருவம் 2) () என்பது 2023 ஆம் ஆண்டு வெளியான அமெரிக்க நாட்டு இயங்குபட மீநாயகன் தொலைக்காட்சித் தொடர் ஆகும். இது 2021 ஆம் ஆண்டு வெளியான வாட் இப்...? தொடரின் இரண்டாம் பாகம் ஆகும்.

இதே பெயரில் உள்ள மார்வெல் காமிக்ஸ் தொடரின் அடிப்படையில், மார்வெல் திரைப் பிரபஞ்சம் படங்களில் இருந்து முக்கிய தருணங்கள் வித்தியாசமாக நடந்தால் என்ன நடக்கும் என்பதைக் காட்டும் மல்டிவர்ஸில் உள்ள மாற்று காலவரிசைகளை ஆராய்கிறது. இந்தப் பருவம் மார்வெல் இசுடியோசு அனிமேஷனால் தயாரிக்கப்பட்டது. ஏ.சி. பிராட்லி தலைமை எழுத்தாளராகப் பணியாற்றினார். மற்றும் பிரையன் ஆண்ட்ரூசு முதன்மையாக இயக்கியுள்ளார். 

இந்தத் தொடரில் ஜெப்ரி ரைட் என்பவர் வாட்சராக நடித்தார், இவர் தொடரை விவரிக்கிறார், மேலும் பல மார்வெல் திரைப் பிரபஞ்சம் திரைப்பட நடிகர்கள் தங்கள் பாத்திரங்களை மறுபரிசீலனை செய்கிறார்கள். திசம்பர் 2019 இல் பருவத்தின் வளர்ச்சி தொடங்கியது, பிராட்லி மற்றும் ஆண்ட்ரூசு நவம்பர் 2021 இல் திரும்பி வருவதை உறுதிப்படுத்தினர். முதல் பருவத்தின் அனிமேஷனின் தலைவர் இசுடீபன் பிராங்க்கு என்பவர் திசம்பர் 2023 இல் மற்றொரு இயக்குநராக அறிவிக்கப்பட்டது.

இந்த இரண்டாவது பருவம் திசம்பர் 22, 2023 அன்று டிஸ்னி+ இல் அறிமுகமானது மற்றும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக, அதன் ஒன்பது அத்தியாயங்கள் ஒவ்வொன்றும் திசம்பர் 30 வரை தினமும் வெளியிடப்பட்டது.

மேற்கோள்கள்

வெளிப்புற இணைப்புகள் 
 

டிஸ்னி+ அசல் நிகழ்ச்சிகள்
2023 இல் தொடங்கிய தொலைக்காட்சி நிகழ்ச்சிகள்
இயங்குபட தொலைக்காட்சி தொடர்கள்
அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
மார்வெல் திரைப் பிரபஞ்ச தொலைக்காட்சி தொடர்கள்
மார்வெல் திரைப் பிரபஞ்சம்: ஐந்தாம் கட்டம்
அதிரடித் தொலைக்காட்சி தொடர்கள்
2023 இல் நிறைவடைந்த தொலைக்காட்சி நிகழ்ச்சிகள்
மதிலால் அன்சுதா

மதிலால் அன்சுதா (Matilal Hansda) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு சூன் மாதம் 15 ஆம் தேதியன்று இவர் பிறந்தார். மேற்கு வங்காள அரசியலில் இந்திய பொதுவுடைமைக் கட்சியின் மார்க்சியப் பிரிவு உறுப்பினராக செயல்பட்டார். 1989 ஆம் ஆண்டு நடைபெற்ற மேற்கு வங்காள மக்களவைத் தேர்தலில் இயார்கிராம்  தொகுதியில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். 1996 மற்றும் 1998 ஆம் ஆண்டுகளில் நடைபெற்ற மக்களவைத் தேர்தல்களில் உரூப்சந்து முர்முவை எதிர்த்து போட்டியிட்டு தோல்வியடைந்தார். 2001 ஆம் ஆண்டு நடைபெற்ற சட்டமன்றத் தேர்தலில் தபான் சட்டமன்றத் தொகுதியில் போட்டியிட்டு தோல்வியடைந்தார்.

மேற்கோள்கள்

புற இணைப்புகள்
Official biographical sketch in Parliament of India website

1945 பிறப்புகள்
வாழும் நபர்கள்
இந்தியப் பொதுவுடைமைக் கட்சி அரசியல்வாதிகள்
மேற்கு வங்காள அரசியல்வாதிகள்
இந்திய நாடாளுமன்ற உறுப்பினர்கள்
சைபுதீன் சௌத்ரி

சைபுதீன் சௌத்ரி  (Saifuddin Choudhury) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு ஆகத்து மாதம் முதல் தேதியன்று இவர் பிறந்தார்.  இந்தியாவின் மேற்கு வங்க மாநிலத்தின்  இந்தியப் பொதுவுடைமைக் கட்சியின் மார்க்சியப் பிரிவின்  தலைவராகவும், நாடாளுமன்ற உறுப்பினராகவும் இருந்தார்.   2001 ஆம் ஆண்டு பிப்ரவரி மாதத்தில் இவர் சனநாயக சோசலிசக் கட்சியை  உருவாக்கினார்.

அரசியல் வாழ்க்கை 
சைபுதீன் சௌத்ரி 1980, 1984, 1989 மற்றும் 1991 ஆம் ஆண்டுகளில் கத்வா மக்களவைத் தொகுதியில் இந்தியப் பொதுவுடைமைக் கட்சியின் சார்பாகப் போட்டியிட்டு மக்களவைக்குத் தேர்ந்தெடுக்கப்பட்டார்.   நாடாளுமன்ற உறுப்பினராக இருந்த காலத்தில் சா பானோ வழக்கில் முற்போக்கான பாத்திரத்தை வகித்தார்.  பின்னர் நரசிமா ராவ் அரசு குறித்த விவாதத்திலும்  இவர் முக்கியப் பங்காற்றினார். 2009 ஆம் ஆண்டு நடைபெற்ற தேர்தலில்  இயாதவ்பூர் மக்களவைத் தொகுதியில்  போட்டியிட்டு மிகவும் மோசமாக தோற்றார்.  இவரது கட்சி உறுப்பினர் பதவி புதுப்பிக்கப்படவில்லை.

2014 ஆம் ஆண்டு செப்டம்பர் மாதம் 14 ஆம் தேதியன்று இவர் காலமானார்.

மேற்கோள்கள் 

1952 பிறப்புகள்
10வது மக்களவை உறுப்பினர்கள்
9வது மக்களவை உறுப்பினர்கள்
8வது மக்களவை உறுப்பினர்கள்
7வது மக்களவை உறுப்பினர்கள்
2014 இறப்புகள்
மேற்கு வங்காள அரசியல்வாதிகள்
அழகேசு தாசு

அழகேசு தாசு (Alakesh Das) இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு சனவரி மாதம் முதல் தேதியன்று இவர் பிறந்தார்.  இந்தியாவின் 14 ஆவது மக்களவை உறுப்பினராக இருந்தார்.  மேற்கு வங்காளத்தின் நவதீப்  தொகுதியை பிரதிநிதித்துவப்படுத்துகிறார். மேற்கு வங்காள அரசியலில் இந்திய பொதுவுடைமைக் கட்சியின் (மார்க்சியம்)  உறுப்பினராகச் செயல்பட்டார்.

ஆரம்ப கால வாழ்க்கை 
அழகேசு தாசு 1964 ஆம் ஆண்டு  மேற்கு வங்காள மாநிலத்தின் நதியா மாவட்டத்திலுள்ள  இரானாகாட்டில் பிறந்தார். இவரது தந்தை பெயர் சியாம் சந்திர தாசு என்பதாகும்.  கல்யாணி பல்கலைக்கழகத்தில்  ஆனர்சு படிப்பில் இளம் அறிவியல் பட்டம் பெற்றார். அரசியலுக்கு வருவதற்கு முன்பு ஒரு பள்ளி ஆசிரியராகப் பணியாற்றினார்.

மேற்கோள்கள்

புற இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

13வது மக்களவை உறுப்பினர்கள்
14வது மக்களவை உறுப்பினர்கள்
வாழும் நபர்கள்
1964 பிறப்புகள்
மேற்கு வங்காள அரசியல்வாதிகள்
இந்தியப் பொதுவுடைமைக் கட்சி அரசியல்வாதிகள்
இந்திய நாடாளுமன்ற உறுப்பினர்கள்
புனித ஜான் தாக்கரே

புனித ஜான் தாக்கரே (St John Thackeray) (1778 – 1824) ஒரு சேகரிப்பாளரும் மற்றும் அரசியல் முகவரும் ஆவார். இவர் 1820 களில் பிரித்தானிய கிழக்கிந்திய நிறுவனத்திற்காக தென்னிந்தியாவில் பணிபுரிந்தார்.

ஆரம்ப கால வாழ்க்கை 
ஜான் தாக்கரே, பிரித்தானிய கிழக்கிந்திய நிறுவனத்தின்  தெற்கு மராத்தா தோப் பகுதிக்கு ஆட்சியராகவும் அரசியல் முகவராகவும் பணிபுரிந்து வந்தார். மேலும் இவர் சென்னை குடிமைப் பணிப் பிரிவைச் சேர்ந்தவர்.

கித்தூர் மீது தாக்குதல்

பின்னணி 
கர்நாடக மாநிலத்தில், கித்தூர் ராச்சியத்தில், அரசரான முல்லசர்ஜா என்பவருக்கு ராணி சென்னம்மா என்பவருடன் திருமணம் நடந்தது. அரசன் 1816இல் இறந்து விட்டார். அவர்களது ஒரே மகனும் 1824இல் இறந்து விடவே, சென்னம்மா சிவலிங்கப்பா என்பவரைத் தன் மகனாக தத்து எடுத்துக் கொண்டு, அவருக்கு முடிசூட்டினார். ஆங்கிலேயர்களுக்கு இது பிடிக்கவில்லை. ஆகவே, அவர்கள் சிவலிங்கப்பாவை நாடு கடத்த ஆணையிட்டார்கள். ராணி சென்னம்மா இந்த ஆணையை மதிக்கவில்லை. ஒரு மிகப்பெரிய போர் மூண்டது. புனித ஜான் தாக்கரே 23 அக்டோபர் 1824  சென்னம்மாவின் வீரர் ஒருவர் தாக்கரேவை சுட்டுக் கொன்றார்.

இறப்பு 
இந்தியாவின் கர்நாடகாவின் தார்வாடில் உள்ள பிரித்தானியர்களின் கல்லறையிலுள்ள தாக்கரேயின் கல்லறை அமைந்துள்ளது. மேலும், தாக்கரேயின் நினைவாக தார்வாடு நகரில் ஒரு கல் தூபி கட்டப்பட்டது.

மேற்கோள்கள் 

1778 பிறப்புகள்
1824 இறப்புகள்
கர்நாடக வரலாறு
பிரித்தானியக் கிழக்கிந்தியக் கம்பனி நபர்கள்
எரிக் மைக்கேல் ரெய்ன்ஸ்

எரிக் மைக்கேல் ரெய்ன்ஸ் (Eric Michael Rains)1973 ஆம் ஆண்டு ஆகஸ்ட் மாதம் 23 ஆம் தேதி  பிறந்தார். இவர் ஒரு அமெரிக்கக் கணிதவியலாளர் ஆவார். இவர்  குறியீட்டு கோட்பாடு மற்றும் சிறப்பு சார்பு ஆகியவற்றில் ஆய்வு செய்தார்.

கல்வியும் பணியும்
எரிக் ரெய்ன்ஸ் 1987 ஆண்டில் தனது 14 வயதில் உயர் கல்வியைத் தொடங்கினார். இவர் கேஸ் வெஸ்டர்ன் ரிசர்வ் பல்கலைக்கழகத்தில் கணினி அறிவியல் மற்றும் இயற்பியலில் இளங்கலைப் பட்டத்தையும், கணிதத்தில் முதுகலைப் பட்டத்தையும் தனது 17 ஆம் வயதில் முடித்தார்.

சர்ச்சில் உதவித்தொகை மூலம் இவர் 1991-1992 ஆம் கல்வியாண்டில் கேம்பிரிட்ஜ் பல்கலைக்கழகத்தில் கணிதத்தையும் இயற்பியலையும் கற்றார். கணிதத்தில் உயர்கல்விக்கான சான்றிதழைப் பெற்றார். பெர்சி டியாகோனிஸின் மேற்பார்வையின் கீழ் 1995 ஆம் ஆண்டில் ஹார்வர்ட் பல்கலைக்கழகத்தில் லீ குலங்களில் நிகழ்தகவு தலைப்பில் ஆய்வேடு சமர்பித்து தனது முனைவர் பட்டத்தைப் பெற்றார். 1995ஆம் ஆண்டு முதல் 1996 ஆம் ஆண்டு வரை, ரெயின்ஸ் பிரின்ஸ்டனில் உள்ள சர்வதேச வளர்ச்சி சங்கத்தில் உள்ள தகவல் தொடர்பு ஆராய்ச்சி மையத்தில் (CCR) பணியாற்றினார். 1996ஆம் ஆண்டு முதல் 2002 ஆம் ஆண்டு வரை இவர் AT&T ஆய்வகங்களில் ஆராய்ச்சியாளராக இருந்தார். 2002 ஆம் ஆண்டு முதல் 2003 ஆம் ஆண்டு வரை இவர் பிரின்ஸ்டனில் உள்ள CCRக்கு திரும்பினார். 2003ஆம் ஆண்டில், ரெயின்ஸ் டேவிஸ் கலிபோர்னியா பல்கலைக்கழகத்தில் பேராசிரியரானார். 2007-2023 ஆம் ஆண்டு வரை, ரெயின்ஸ் கால்டெக்கில்  பேராசிரியராகவும், 2019 முதல் 2022 வரை கலிபோர்னியா தொழில்நுட்பக் கழகம் கணிதத் துறையின் நிர்வாக அதிகாரியாகவும் பணியாற்றினார். இவர் 2023 ஆம் ஆண்டின் தொடக்க காலத்தில், ரெயின்ஸ் அவர்களின் இணையதளத்தின்படி கலிபோர்னியா தொழில்நுட்பக் கழகத்தில் ஓய்வு பெற்ற கௌரவ பேராசிரியராக இருந்தார். 2006 தொடக்க காலத்தில் இவர் மெல்பேர்ண் பல்கலைக்கழகத்தின் வருகைப் பேராசிரியராக இருந்தார். இவர் கேப்ரியல் நெபே மற்றும் நீல் ஜேஏ ஸ்லோன் ஆகியோருடன் 2006 ஆம் ஆண்டின் சுய-இரட்டைக் குறியீடுகள் மற்றும் மாறாத கோட்பாட்டின் இணை ஆசிரியராக இருந்தார். 

ரெய்ன்ஸ் 2007ஆம் ஆண்டில், அமெரிக்க கணிதவியல் சங்கத்தின் மேற்கத்திய பிரிவு கூட்டத்தில் ரெய்ன்ஸ்  பேச்சாளராக இருந்தார். இவர் 2010 இல் ஐதராபாத்தில் நடந்த அனைத்துலகக் கணித அறிஞர் பேரவைக்கு அழைக்கப்பட்ட சிறப்பு பேச்சாளராவார். "குறியீட்டுக் கோட்பாட்டிற்கான பங்களிப்புகள், அணிகளின் வாய்ப்பு கோட்பாடு, சிறப்பு சார்புகளின் ஆய்வு, பரிமாறா வடிவியல் மற்றும் எண் கோட்பாடு" ஆகியவற்றிற்காக இவர் 2018 ஆம் ஆண்டின் அமெரிக்க கணித சங்கம் கௌரவ உறுப்பினராக தேர்ந்தெடுக்கப்பட்டார்.

தேர்ந்தெடுக்கப்பட்ட வெளியீடுகள்

 (This article has over 1200 citations.)

மேற்கோள்கள்

1973 பிறப்புகள்
வாழும் நபர்கள்
அமெரிக்க தொழில்நுட்ப எழுத்தாளர்கள்
அமெரிக்கக் கணிதவியலாளர்கள்
சோட்டா சகீல்

சோட்டா சகீல் (Chhota Shakeel) (பிறப்பு: டிசம்பர் 31, 1955) என்பவர் தெற்காசியாவை தளமாகக் கொண்டு குற்றச் செயல்களில் ஈடுபட்டு வந்த ஓர் குற்றவாளியாவர். போதைப்பொருள் வியாபாரியும் மற்றும் தேடப்படும் பயங்கரவாதியுமான தாவூத் இப்ராகிம் என்பவரால் நிறுவப்பட்டு கட்டுப்படுத்தப்படும் மும்பை நிழல் உலகத்தின் ஒழுங்கமைக்கப்பட்ட டி-கம்பெனி  என்ற குற்றக் குழுவில் உயர் பதவியில் இருந்தவராவார்.

இவர் 1988 ஆம் ஆண்டில் டி-கம்பெனியில் சேர்ந்தார். மேலும் குழுவின் அன்றாட நடவடிக்கைகளை நிர்வகிப்பதற்கு இவர் பொறுப்பேற்றார். 1993 ஆம் ஆண்டு மும்பை குண்டுவெடிப்புகளில் தொடர்புடையதாகக் கூறப்படும் சகீல் இந்தியாவில் மிகவும் தேடப்படும் நபர்களில் ஒருவரானார். சர்வதேச போதைப்பொருள் கடத்தல் தொடர்பாக அமெரிக்க அரசாலும் இவர் தேடப்பட்டு வந்தவர்.

இறப்பு பற்றிய வதந்திகள் 
டிசம்பர் 2017 இல், சகீல் 7 ஜனவரி 2017 அன்று பாக்கித்தானின் கராச்சியில் இறந்துவிட்டதாக தாவூத் என்று கூறிக் கொண்ட ஒருவரின் பேச்சு வெளியானதை அடுத்து பல ஆதாரங்கள் மூலம் சகீல் இறந்துவிட்டதாக அறிவிக்கப்பட்டது  மற்றொரு ஆதாரம், அமெரிக்காவை தளமாகக் கொண்ட பெயரிடப்படாத இந்திய உளவுத்துறை அதிகாரியை மேற்கோள் காட்டி, சகீல் தஜிகிஸ்தானின் துசான்பேயில் மாரடைப்பால் இறந்ததாகக் கூறப்பட்டது.

மேற்கோள்கள்

மேலும் படிக்க 

இந்திய முஸ்லிம்கள்
1955 பிறப்புகள்
அர்ச்சனா சுசீந்திரன்

அர்ச்சனா சுசீந்திரன் (Archana Suseendran)  இந்தியாவைச் சேர்ந்த ஓர் ஓட்டப்பந்தய வீரராவார். 1994 ஆம் ஆண்டு சூன் மாதம் 9 ஆம் தேதியன்று இவர் பிறந்தார். விரைவோட்ட விளையாட்டுப் போட்டியில் இவர் நிபுணத்துவம் பெற்றவராக இருந்தார். பெண்கள் 200 மீட்டரில் போட்டியிட்டு 2019 ஆம் ஆண்டு நடைபெற்ற  உலக தடகள வெற்றியாளர் போட்டியில் இவர் இந்தியாவைப் பிரதிநிதித்துவப்படுத்தினார். ஆனால் அரையிறுதியில் போட்டியிட இவர்  தகுதிபெறவில்லை.

36-ஆவது தேசிய விளையாட்டு போட்டி குசராத்து மாநிலத்தில் உள்ள அகமதபாத், காந்தி நகர், சூரத், வதோதரா, இராச்கோட், பவநகர் ஆகிய நகரங்களில் நடைபெற்றது. மகளிர் 200 மீட்டர் ஓட்டப்பந்தயத்தில் தமிழக வீராங்கனை அர்ச்சனா சுசீந்திரன் தங்கம் வென்றார்.

தனியர் சிறப்புகள்

மேற்கோள்கள்

1994 பிறப்புகள்
வாழும் நபர்கள்
இந்தியத் தடகள வீரர்கள்
தமிழக விளையாட்டு வீரர்கள்
அனில் குமார் சகானி

அனில் குமார சகானி (Anil Kumar Sahani) (பிறப்பு: 4 சூலை 1963) இந்தியாவின் பிகார் மாநில  இராஷ்டிரிய ஜனதா தளம் கட்சி அரசியல்வாதியும், 2010 முதல் 2018 வரை பிகார் மாநிலம் சார்பில்  மாநிலங்களவை முன்னாள் உறுப்பினராக இருந்தவரும்; ,  2020 முதல் பிகார் சட்டமன்ற உறுப்பினரும் ஆவார். இவர் குற்ற வழக்கில் தகுதி நீக்கம் செய்யப்பட்ட மக்கள் பிரதிநிதியும் ஆவார்.

குற்ற வழக்கில் தகுதி நீக்கம்
அனில் குமார் சகானி மாநிலங்களவை உறுப்பினராக இருந்த காலத்தில் போலி விமானப் பயணச் சீட்டுகளை அரசிடம் செலுத்தி ரூபாய் 23.71 இலட்சம் மோசடி செய்த வழக்கில், மக்கள் பிரதிநிதிகளுக்கான சிறப்பு நீதிமன்றம் குற்றவாளி என தீர்ப்பு அளித்து, 3 ஆண்டுகள் சிறை தண்டனை விதிக்கப்பட்டதால், அனில் குமார் சகானி பிகார் சட்டமன்ற உறுப்பினர் பதவியிலிருந்து 15 அக்டோபர் 2022 முதல்  பிகார் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்

இதனையும் காண்க
தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
 மக்கள் பிரதிநிதித்துவ சட்டம் 1951
 சிறப்பு நீதிமன்றங்கள் (மக்கள் பிரதிநிதிகள்)

மேற்கோள்கள்

1963 பிறப்புகள்
மாநிலங்களவை உறுப்பினர்கள்
பீகார் சட்டமன்ற உறுப்பினர்கள்
பீகார் அரசியல்வாதிகள்
தகுதி நீக்கம் செய்யப்பட்ட மக்கள் பிரதிநிதிகள்
மசரத் ஆலம் பட்

மசரத் ஆலம் பட் (Masarat Alam Bhat), காஷ்மீர் பிரிவினைவாத தலைவரும், ஜம்மு காஷ்மீர் முஸ்லீம் லீக் கட்சி அமைப்பாளரும், அனைத்து கட்சிகள் உரியத் மாநாடு (கிலானி பிரிவு) பெருந்தலைவரும் ஆவார். இவரது சொந்த கட்சியான ஜம்மு காஷ்மீர் முஸ்லீம் லீக்  கட்சியை 27 டிசம்பர் 2023 அன்று உபா சட்டத்தின் கீழ் 5 ஆண்டுகளுக்கு இந்திய அரசு தடை விதித்துள்ளது.

மேற்கோள்கள்

1971 பிறப்புகள்
ஜம்மு காஷ்மீர் அரசியல்வாதிகள்
பாக்கித்தான் துடுப்பாட்ட அணியின் ஆத்திரேலியச் சுற்றுப்பயணம், 2023–2024

பாக்கித்தான் துடுப்பாட்ட அணி ஆத்திரேலியாவில் 2023 திசம்பர், 2024 சனவரியில் தேர்வு ஆட்டங்களில் விளையாடியது. இவ்வணிகள் பெனாட்–காதிர் கோப்பைக்காக விளையாடின. இத்தேர்வுத் தொடர் தேர்வுப் போட்டிகள் 2023–2025 ஐசிசி உலகத் தேர்வுத் துடுப்பாட்ட வாகைப் போட்டிகளின் ஒரு பகுதியாக நடைபெற்றது.

அணிகள்

தேர்வுத் தொடர்

1-ஆவது தேர்வு

2-ஆவது தேர்வு

3-ஆவது தேர்வு

மேற்கோள்கள்

வெளி இணைப்புகள்
 Series home at ESPNcricinfo

2023இல் துடுப்பாட்டம்
2024இல் துடுப்பாட்டம்
ஆத்திரேலியாவில் துடுப்பாட்டம்
பாக்கித்தானில் துடுப்பாட்டம்
பன்னாட்டுத் துடுப்பாட்ட சுற்றுப் பயணங்கள்
மோசாம் சாகி சந்தை

மோசம் சாகி சந்தை (Moazsam Jahi Market) என்பது இந்தியாவின் தெலங்காணாவின் ஐதராபாத்தில் உள்ள ஒரு வரலாற்றுச் சிறப்புமிக்க சந்தையாகும். இருபதாம் நூற்றாண்டில் கட்டப்பட்ட இது, ஜாம் பாக், பேகம் பஜார் மற்றும் தொடர்வண்டி சாலையின் குறுக்கு வழியில் அமைந்துள்ளது.

வரலாறு 
1933-1935 காலகட்டத்தில், ஐதராபாத் நிசாம்  ஓசுமான் அலி கானின் ஆட்சியின் போது இந்த சந்தை கட்டப்பட்டது. இது 1912 ஆம் ஆண்டு ஐதராபாத்து நகரின் வளர்ச்சிக்காக நிசாமால் நிறுவப்பட்ட நகர மேம்பாட்டு வாரியத்தால்  உருவாக்கப்பட்டு செயல்படுத்தப்பட்டது. நகர்ப்புற புதுப்பித்தலின் ஒரு பகுதியாக வாரியத்தால் மேற்கொள்ளப்பட்ட பல திட்டங்களில் இதுவும் ஒன்றாகும்.  ஒசுமான் அலி கானின் இரண்டாவது மகனும்  நகர மேம்பாட்டு வாரியத்தின் தலைவருமான இளவரசர் மோசம் சாவின் பெயரால் இந்த சந்தை அழைக்கப்பட்டது.  ஐதராபாத்து தொடர் வண்டி நிலையத்திற்கும் ஆங்கிலேயர்களின் குடியிருப்புக்கும் இடைப்பட்ட பகுதியில் வணிக இடத்தை வழங்குவதே சந்தையின் நோக்கமாக இருந்தது.  அந்த நேரத்தில், ஐதராபாத்தின் முதன்மை சந்தையான மிர் ஆலம் மண்டி நகரின் அதிக நெரிசல் மிகுந்த பகுதியில் அமைந்திருந்தது.  எனவே அதனை மாற்றும் நோக்கத்தோடு இச்சந்தை நிறுவப்பட்டது.

இந்தக் கட்டிடம் ஒரு பழச் சந்தையாக செயல்படும் நோக்கத்தில் இருந்தது. ஆனால் நடைமுறையில் பல்வேறு வகையான பிறப் பொருட்களையும் விற்பனை செய்தது. 1980 களில், கட்டிடத்தின் பழச் சந்தை கொத்தப்பேட்டை பழச் சந்தைக்கு மாற்றப்பட்டது.

நவீன யுகம் 
இந்த சந்தையில் கபூர் மற்றும் பிலால் என்பவர்களின் பிரபலமான ஐஸ்கிரீம் கடை உள்ளது. இவை கையால் செய்யப்பட்ட ஐஸ்கிரீம்களுக்கு பெயர் பெற்றவை.  மோசம் சாகி சந்தையுடன் இணைக்கப்பட்டிருந்த ஜம்பாக் பூ சந்தை  2009 இல் குடிமல்காபூருக்கு மாற்றப்பட்டது.

கட்டிடக்கலை 
கட்டிடம் கிரானைட் கற்களால் ஆனது. இது வளைவுகளையும் மையக் குவிமாடத்தையும் கொண்டுள்ளது.  சந்தையின் கட்டிடக்கலையானது "நவீன" அல்லது "ஓசுமானியக்" கட்டிடக்கலைக்கு ஒரு எடுத்துக்காட்டு ஆகும். இது  நகர மேம்பாட்டு வாரியத்தின் நகர்ப்புற புதுப்பித்தல் திட்டத்தின் ஒரு பகுதியாக உருவாக்கப்பட்டது. இந்தக் கட்டிடக்கலை பாணியானது மதச்சார்பின்மையைத் தெரிவிக்கும் நோக்கத்துடன் இருந்தது. மேலும் காக்கத்தியர், குதுப் சாகி, முகலாய மற்றும் ஆசப் சாகி வடிவங்களிலிருந்து பெறப்பட்டது.

இதனையும் காண்க 

 இளவரசர் மோசம் ஜா

மேற்கோள்கள் 

Coordinates on Wikidata
ஐதராபாத் இராச்சியம்
பிரித்தானிய மாளிகை, ஐதராபாத்து

கோடி மாளிகை அல்லது பிரித்தானிய மாளிகை (British Residency) அல்லது ஐதராபாத்து மாளிகை என்பது ஐதராபாத் இராச்சியத்தில் ஜேம்ஸ் அகில்லெஸ் கிர்க்பாட்ரிக் என்பவரால் கட்டப்பட்ட ஒரு மாளிகையாகும். கிர்க்பாட்ரிக் 1798 மற்றும் 1805 க்கு இடையில் ஐதராபாத்தில் பிரித்தானிய குடியுரிமை பெற்றவர். இது ஐதராபாத்தில் கோட்டி புறநகர் பகுதியில் அமைந்துள்ள ஒரு சிறிய சுற்றுலாத்தலமாகும்.

கட்டிடம் பல்லேடியன் வில்லாவின் பாணியில் உள்ளது. மேலும், அமெரிக்காவில் அதன் சமகாலத்திய வெள்ளை மாளிகையின் வடிவமைப்பை ஒத்திருக்கிறது. இது 2002 வில்லியம் தால்ரிம்பில் என்பவர் எழுதிய ஒயிட் முகல்ஸ் என்ற புத்தகத்தில் இடம்பெற்றுள்ளது. மெட்ராஸ் பொறியாளர் லெப்டினன்ட் சாமுவேல் ரசல் என்பவரால் வடிவமைக்கப்பட்டு இதன் கட்டுமானம் 1803 இல் தொடங்கியது.

வரலாறு 

கிர்க்பாட்ரிக் தனக்கும் தனது இந்திய மனைவி கைர் அன் நிசாவிற்கும் இந்த மாளிகையை கட்டினார். இந்த கட்டிடம் ஒரு காலத்தில் ஐதராபாத் நிசமின் நீதிமன்றத்திற்கான கிழக்கிந்திய நிறுவனத்தின் தூதரகமாகவும், பிரித்தானிய குடியுரிமை பெற்ற ஜேம்ஸ் கிர்க்பாட்ரிக் மற்றும் அவரது வாரிசுகளின் இல்லமாகவும் இருந்தது. அதன் வளாகத்தினுள் கைர் அன் நிசா வாழ்ந்த ஜெனானா (பெண்கள் குடியிருப்பு) உட்பட பல பகுதிகள் இருந்தன. வளாகத்திற்குள் கட்டிடத்தின் ஒரு சிறிய மாதிரி உள்ளது-புராணக் கதையின்படி, பர்தாவில் மறைந்திருந்த கிர்க்பாட்ரிக்கின் மனைவி, முன்புறம் உட்பட முழு மாளிகையையும் பார்க்க முடிந்தது. இந்த அளவிடப்பட்ட மாதிரி சமீபத்தில் அழகாக மீட்டெடுக்கப்பட்டது.

1857 ஆம் ஆண்டு இந்தியக் கிளர்ச்சியின் போது, மௌல்வி அல்லாவுதீன் மற்றும் துர்ரேபாசு கான் தலைமையிலான கிளர்ச்சியாளர்கள் குழு இந்த மாளிகையைத் தாக்கியது. 1857 ஆம் ஆண்டின் நிகழ்வுகளுக்குப் பிறகு, பிரித்தானியர்கள் 1954 ஆம் ஆண்டில் இடிக்கப்பட்ட குடியிருப்பில் மார்டெல்லோ கோபுரங்களை அமைத்தனர் 

1947ல் சுதந்திரம் பெற்ற பிறகு, கட்டடம் காலியானது. 1949 இல், இது பெண்கள் கல்லூரியாக மாற்றப்பட்டது. தற்போது தெலங்காணா மகளிர் பல்கலைக்கழகமாக மாற்றப்பட்டது.

நீதிமன்ற உத்தரவுக்குப் பிறகு, இது இப்போது இந்தியத் தொல்லியல் ஆய்வகத்தினால் பாதுகாக்கப்பட்ட நினைவுச்சின்னமாக உள்ளது.  இருப்பினும், கட்டிடம் பல ஆண்டுகளாக சேதமடைந்து காணப்படுகிறது. மேலும், கூரையின் ஒரு பகுதி இடிந்து விழுந்த நிலையில் உள்ளது. இது 2002 உலக நினைவுச்சின்னங்கள் கண்காணிப்பு பட்டியலில் இடம் பெற்றது.  20 ஆண்டு கால முயற்சியின் பலனாக, ஜனவரி 2023 இல் மறுசீரமைப்பு பணிகள் நிறைவடைந்தன.

மேற்கோள்கள் 

ஐதராபாத் இராச்சியம்
Coordinates on Wikidata
தர்ப்பணம்

இந்து சமயத்தில் இறந்த முன்னோர்களை திருப்தி செய்விப்பதற்காக, அவர்தம் ஆண் வாரிசுகள், அமாவாசை நாளில் எள்ளும் தண்ணீரும் கொடுப்பதன் மூலம் மறைந்த நம் முன்னோர்களை திருப்திப்படுத்தப்படுகிறது. பித்ரு தர்ப்பணம் மூன்று தலைமுறை முன்னோர்களுக்காகச் செய்யப்படுகிறது. இச்சடங்கை நீர் நிலைகளில் புரோகிதர்கள் மந்திரங்கள் ஒலிக்க இச்சடங்கு செய்யப்படும்.  இந்நாட்களில் நீத்தாரை  நினைத்து வீட்டில் எள்ளும், தண்ணீரும் இரைப்பது, காகத்திற்கு சாதம் வைப்பது, முன்னோர்களுக்கு தனி இலையில் படையல் போடுவது, பசு மாட்டிற்கு அகத்திகீரை அல்லது பச்சரிசியில் எள் மற்றும் வெல்லம் மற்றும் தானம் வழங்குவது ஆகியவை தர்ப்பணம்  நாளன்று  செய்ய வேண்டியதாகும்.

மாதந்தோறும் தர்ப்பணம் கொடுக்க இயலாதவர்கள் ஆடி அமாவாசை,  தை அமாவாசை மற்றும் மகாளய அமாவாசை நாட்களில் ஒன்றில் விரதம்  இருந்து தர்ப்பணம் கொடுக்கலாம்.

இவற்றையும் பார்க்கவும் 
 பித்ருக்கள்
 சிரார்த்தம் 
 நீத்தார் வழிபாடு
 பித்ரு பட்சம்

வெளி இணைப்புகள்
  திதி, திவசம் பற்றி சாஸ்திரம் என்ன சொல்கிறது தெரியுமா....?

மேற்கோள்கள்

முன்னோர் வழிபாடு 
இந்து சமய இறப்புச் சடங்குகள்
இந்து சமயச் சடங்குகள்
கங்காதர் காதே

கங்காதர் காதே (Gangadhar Gade, 1939 – 4 மே 2024) இந்தியாவைச் சேர்ந்த ஓர் அரசியல்வாதியாவார். அம்பேத்காரிய சமூக அரசியல் ஆர்வலராக இவர் செயல்பட்டார். இந்திய குடியரசுக் கட்சியின் முன்னாள் தலைவராகவும் பாந்தர் குடியரசுக் கட்சியின் தலைவராகவும் அறியப்படுகிறார்.   மகாராட்டிர மாநிலத்தின்  ஓர் அமைச்சராகவும் பணியாற்றினார். பிரபலமான பௌத்த தலைவராகவும்  காடே மராத்வாடா பல்கலைக்கழகத்தின் நமந்தர் அந்தோலனின் தலைவராகவும் இருந்தார்.   1977  ஆம் ஆண்டு சூலை மாதம்  7 ஆம் தேதியன்று அன்று, தலித் பாந்தர்சு பொதுச் செயலாளர் கங்காதர் காடே முதலில் டாக்டர் பாபாசாகேப் அம்பேத்கரின் பெயரை மராத்வாடா பல்கலைக்கழகத்திற்கு வைக்க வேண்டும் என்று கோரினார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
தலித் சிந்தனையாளர்கள்
இந்தியப் பௌத்தர்கள்
மகாராட்டிர அரசியல்வாதிகள்
2024 இறப்புகள்
1939 பிறப்புகள்
சாதிக் தாபா

சாதிக் அபுபக்கர் தாபா (Sadiq Abubakar Daba) (1951/52 - 3 மார்ச் 2021)  ஒரு நைஜீரிய நடிகர் மற்றும் ஒளிபரப்பாளர் ஆவார்.  2015 ஆம் ஆண்டில், அக்டோபர் 1 இல் "இன்ஸ்பெக்டர் வஜிரி" என்ற பாத்திரத்திற்காக சிறந்த நடிகருக்கான ஆப்பிரிக்கா மூவி அகாதெமி விருதை வென்றார்.

கல்வி 
செயின்ட் எட்வர்ட் மேல்நிலைப் பள்ளியில் இடைநிலைக் கல்வி பயின்றார். ஜாரியாவில் உள்ள அகமது பெல்லோ பல்கலைக்கழகம் உட்பட பல நிறுவனங்களில் உயர் பட்டங்களைப் பெற்றார்.

தொழில் 
நைஜீரிய தொலைக்காட்சி ஆணையத்தின் ஒளிபரப்பாளராக தாபா பணியாற்றியுள்ளார். அவரது நடிப்பு வாழ்க்கை 1970களின் பிற்பகுதியில் காக்க்ரோ அட் டானில் நடித்ததைத் தொடர்ந்து வெளியில் தெரிய வந்தது. 

2018 ஆம் ஆண்டில், தொழில்துறையின் பங்குதாரர்களால் அவருக்கு "கார்குவான் நோலிவுட்" (ஹவுசா மொழியில் இருந்து மொழிபெயர்க்கப்பட்டால் "நாலிவுட்டின் கவசம்" என்று பொருள்) பட்டம் வழங்கப்பட்டது.

நோய் மற்றும் இறப்பு 
2017 ஆம் ஆண்டில் இரத்தப் புற்றுநோய் மற்றும் முன்னிற்குஞ்சுரப்பி புற்றுநோயைக் கண்டறியப்பட்டதை டாபா அறிவித்தார். மேலும் ஜோசபின் ஒபியாஜுலு ஒடுமாகின், மாபெலோபோஹ் சென்டர் ஃபார் சேவ் எவர் ஸ்டார்ஸ் (MOCSOS) உள்ளிட்ட பல நைஜீரியர்களால் நிதி திரட்டப்பட்டது.    3 பிப்ரவரி 2018 அன்று, உலக புற்றுநோய் தினத்தை நினைவுகூரும் வகையில் புற்றுநோய்க்கு எதிராக நடக்க ப்ராஜெக்ட் பிங்க் ப்ளூவில் சேர்ந்தார்.   

இவர் 3 மார்ச் 2021 அன்று லாகோஸின் இகேஜாவில் உள்ள லாகோஸ் மாநில பல்கலைக்கழக போதனா மருத்துவமனையில் இறந்தார்.  அவரது கடைசி திரைப்படம்  இல் ஈகிள் விங்ஸ் ஆகும்.

மேற்கோள்கள் 

2021 இறப்புகள்
நைஜீரியர்கள்
நல்லூர், கிளிநொச்சி

நல்லூர் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தென்கிழக்கே 10 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
நாவலடி

நாவலடி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தெற்கே 10 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
சுன்னாவில்

சுன்னாவில் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தெற்கே சுமார் 16 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
பும்சவனம்

பும்சவனம் (Pumsavana (पुंसुवनं),  இந்து சமயத்தவர்களில், திருமணமான ஒரு பெண் முதன்முதலாக  கருவுறுற்ற 3 அல்லது 4வது மாதத்தில் செய்யப்படும் சடங்காகும். 
பும்சவனம் சடங்கு குறித்து  கிரகஸ்த சூத்திரங்கள் மற்றும் பல தர்ம சாத்திரங்களில்  குறிப்பிட்டுள்ளது. இச்சடங்கின் போது கருவுற்ற பெண் விரும்பிய இனிப்புப் பண்டங்களை கணவன் ஊட்டுவது வழக்கம்.

சடங்கு முறை
இச்சடங்கின் போது கருவுற்ற  மனைவி விரும்பியதை கணவன் ஊட்ட வேண்டும். குறிப்பாக பால், தயிர் மற்றும் வெண்ணெய் கலந்து  ஊட்ட வேண்டும். மேலும் ஆலமரத்தின் ஒரு கொழுந்து இலையின் சாற்றை, கருவுற்ற மனைவியின் மூக்கில் கணவன் ஊற்றுவார். ஆண் குழந்தை பிறக்க விரும்பினால், வலது மூக்கிலும்; பெண் குழந்தை பிறக்க விரும்பினால் இடது மூக்கிலும் ஊற்றுவர்.அதைத் தொடர்ந்து கருவுற்ற பெண்ணுக்கு விரும்பிய இனிப்பு பலகாரங்கள் படைப்பதுடன்; அனைவருக்கும் விருந்து படைக்கப்படும்.

இதனையும் காண்க
 இந்து சமயத்தினரின் 16 சடங்குகள்

மேற்கோள்கள்

இந்து சமயச் சடங்குகள்
செட்டியார் குறிச்சி

செட்டியார் குறிச்சி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்கு அண்மையில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
பெரிய குப்பம், எண்ணூர்

பெரிய குப்பம் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் எண்ணூர் பகுதிக்கு அருகிலுள்ள ஒரு மீனவ கிராமம் ஆகும்.

அமைவிடம் 
கடல் மட்டத்திலிருந்து சுமார்  உயரத்தில்,  என்ற புவியியல் ஆள்கூறுகள் கொண்டு, பெரிய குப்பம் புறநகர்ப் பகுதி அமையப் பெற்றுள்ளது.

வாயுக் கசிவு 
பெரிய குப்பம் பகுதிக்கு அருகில் அமைந்துள்ள கொரமண்டல் இன்டர்நேஷனல் லிமிடெட் என்ற தனியார் உரத் தொழிற்சாலையில் 26-02-2023 அன்று ஏற்பட்ட அம்மோனியா வாயுக் கசிவு காரணமாக அதைச் சுற்றியுள்ள கிராமங்களின் மக்கள் மூச்சுத் திணறல் மற்றும் உடல்நலக் குறைவு காரணமாக மருத்துவமனைகளில் அனுமதிக்கப்பட்டு சிகிச்சை பெற்றனர்.

உசாத்துணைகள்

வெளி இணைப்புகள் 
 

சென்னை மாவட்டத்திலுள்ள ஊர்களும் நகரங்களும்
சென்னை சுற்றுப் பகுதிகள்
கர்ப்பதானம்

கர்ப்பதானச் சடங்கு  (Garbadhan-சமசுகிருதம்:गर्भाधानसंस्कारः பிறப்பு முதல் இறப்பு வரை [[இந்து சமயத்தின் செய்ய வேண்டிய 16 சடங்குகளில் இது முதலாவது சடங்கு ஆகும்.இச்சடங்கில் குழந்தை வேண்டி, ஒரு நன்னாள் இரவில் திருமணமான தம்பதியர் தனிமையில் கலவியில் ஈடுபடுவதாகும். இதன் மூலம் ஆண் தனது விந்தை பெண்ணின்   யோனியில் செலுத்துவதாகும். இந்த சடங்கில் ஆண் தன் விதையை ஒரு பெண்ணில் வைக்கிறான். தற்காலத்தில் இதனை சாந்தி முகூர்த்தம் என்றும், முதலிரவு என்றும் அழைப்பர்.

வேத மந்திரங்கள்
"ஒருவர் தனது பரம்பரையை முறித்துக் கொள்ளக்கூடாது - அது தொடர வேண்டும் (குழந்தைகளைப் பெறுவதன் மூலம்) என கர்ப்பதானம் குறித்த."கல்ப சூத்திர மந்திரங்கள் கூறுகிறது.. ஒரு குழந்தையை எதிர்பார்க்கும் பெற்றோர்கள் இந்த முதல் சம்ஸ்காரத்தின் போது மந்திரங்களால் தங்கள் உடலையும் மனதையும் தூய்மைப்படுத்திக் கொள்ளவேண்டும். மேலும் பிரம்ம தேவனிடம் ஆரோக்கியமான குழந்தையைப் பெற்றெடுக்கும் பெண்ணை ஆசிர்வாதம் செய்வதுடன், 100 ஆண்டுகள் வாழும் ஒரு குழந்தையை  படைத்தருளும் என வேண்டிக்கொள்ள வேண்டும். 

3 அல்லது 4ம் மாதத்தில் கருவுற்ற பெண்ணுக்கு  பும்சவனம் எனும் சடங்கும்; 5 அல்லது 7வது மாதத்தில் வளைகாப்பு எனும் சீமந்தம் சடங்கும் நடைபெறும்..

இதனையும் காண்க
 இந்து சமயத்தினரின் 16 சடங்குகள்

மேற்கோள்கள்

இந்து சமயச் சடங்குகள்
ஜாதகர்மா

ஜாதகர்மா (Jatakarma (சமசுகிருதம்:जातकर्मसंस्कारः), பிறப்பு முதல் இறப்பு வரை இந்து சமயத்தினர் செய்ய 16 சடங்குளில் ஒன்றாகும். இது நான்காவது சடங்காகும். குழந்தை பிறந்தவுடன் ஜாதகர்மா சம்ஸ்காரம் செய்யப்படுகிறது. புதிதாகப் பிறந்த குழந்தையின் தொப்புள்கொடியை, தாயிடமிருந்து வெட்டும் போது  இது சடங்கு செய்யப்படுகிறது.இந்த சடங்கின் போது, குழந்தையின் உடல், மன மற்றும் ஆன்மீக முன்னேற்றத்திற்காக ஆசீர்வதிக்க வேண்டி பாலில் குளிப்பாட்டப்படுகிறது. நெய் மற்றும் தேன் அல்லது சர்க்கரை கலந்த 6 துளி நீர் குழந்தையின் வாயில் ஊற்றப்படும். பிறகு குழந்தைக்கு தாய் பாலூட்டுவார். குழந்தையின் நாக்கில் தங்கக் குச்சியால் ஓம் என எழுதப்படுகிறது. பின் குழந்தைக்கான ஜாதகம் புரோகிதரால் எழுதப்படுகிறது. 

குழந்தை பிறந்த 11வது அல்லது 16வது நாளில் மகப்பேறு தீட்டு கழிக்கவும்,  குழந்தைக்கு பெயர் சூட்டவும்,  புரோகிதரால் வேத மந்திரங்களுடன் சிறிய அளவில் யாகம் வளர்க்கப்படுகிறது. நெல்லில் குழந்தைக்கான பெயர் எழுதப்படுகிறது. இதனை நாமகரணம் என்பர்.

இதனையும் காண்க
இந்து சமயத்தினரின் 16 சடங்குகள்

மேற்கோள்கள்

இந்து சமயப் பிறப்புச் சடங்குகள்
பிரையன் ஆண்ட்ரூசு

பிரையன் டி. ஆண்ட்ரூசு () என்பவர் அமெரிக்க நாட்டு கதைக் கலைஞரும், எழுத்தாளராகவும் ஆவார். 1975 இல் பிறந்த ஆண்ட்ரூசு, வார்னர் புரோஸ். இயங்குபடம் உருவாக்கத்தில் 1998 ஆம் ஆண்டு வெளியான 'குவெஸ்டு போர் கேம்லாட்' திரைப்படத்தின் மூலம் தனது திரைப்பட வாழ்க்கையைத் தொடங்கினார். அதை தொடர்ந்து ஜாக்கி சான் அட்வேன்சர்ஸ், சாமுராய் ஜாக் போன்ற இயங்குபடங்களிலும் மற்றும் மார்வெல் திரைப் பிரபஞ்சத்தின் பல்வேறு தவணைகளான டாக்டர் ஸ்ட்ரேஞ்ச் மற்றும் அவெஞ்சர்ஸ்: எண்ட்கேம் போன்ற திரைப்படங்களிலும் பணிபுரிந்துள்ளார். இவர் கார்ட்டூன் நெட்வொர்க் தொலைக்காட்சிக்காக 'சிம்-பயோனிக் டைட்டன்' என்ற இயங்குபட தொடரை உருவாக்க ஜென்டி டார்டகோவ்ஸ்கியுடன் இணைந்து பணியாற்றினார், இது 20 அத்தியாயங்ககளை கொண்டுள்ளது. 

இவர் 2004 மற்றும் 2005 ஆம் ஆண்டு பிரதானநேர எம்மி விருதுகள் இரண்டிலும் ஸ்டார் வார்ஸ்: குளோன் வார்ஸில் "சிறந்த அனிமேஷன் புரோகிராம் (ஒரு மணிநேரம் அல்லது அதற்கு மேல் புரோகிராமிங் செய்ததற்காக) என்ற பிரிவில் இவரது பணிக்காக அங்கீகரிக்கப்பட்டார்.

மேற்கோள்கள்

வெளியிணைப்புகள்
 

1975 பிறப்புகள்
வாழும் நபர்கள்
அமெரிக்கத் திரைக்கதை எழுத்தாளர்கள்
அமெரிக்க தொலைக்காட்சி எழுத்தாளர்கள்
இசுடீபன் பிராங்க்கு

இசுடீபன் பிராங்க்கு () என்பவர் பிராங்கோ-அமெரிக்க இயங்குபட எழுத்தாளரும், இயக்குநரும் வரைகதையாளரும் ஆவார். இவர் 2013ஆம் ஆண்டில், தி இசுமர்ப்சசு: தி லெஜண்ட் ஆப் இசுமர்பி ஹாலோவுக்கான நேரடி காணொளி அல்லது தொலைக்காட்சி ஒளிபரப்பிற்காக சிறந்த இயக்குநருக்கான அன்னி விருதுக்காகப் பரிந்துரைக்கப்பட்டவர் ஆவார். பின்னர் 2014-ல், ரசு மேனிங் விருதுக்கு இவர் எழுதிய சில்வர் தொடரின் முதல் தொகுதிக்காக பரிந்துரைக்கப்பட்டார்.

இவர் 2021ஆம் ஆண்டில் வெளியான வாட் இப்...? என்ற மார்வெல் திரைப் பிரபஞ்சத்தின் இயங்குப்பட தொடரிலும் பணிபுரிந்துள்ளார்.

மேற்கோள்கள் 

வாழும் நபர்கள்
அமெரிக்க வரைகதை எழுத்தாளர்கள்
மகேசுவரம் சட்டமன்றத் தொகுதி

மகேசுவரம் சட்டமன்றத் தொகுதி (Maheshwaram Assembly constituency) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். இது ரங்காரெட்டி மாவட்டத்தில் உள்ள 14 தொகுதிகளில் ஒன்றாகும். இது சேவெள்ள மக்களவைத் தொகுதியின் ஒரு பகுதியாகும். பெருநகர ஐதராபாத்து மாநகராட்சியின் 24 தொகுதிகளில் இதுவும் ஒன்றாகும்.

தற்போது தெலங்காணா இராட்டிர சமிதியைச் சேர்ந்த சபிதா இந்திரா ரெட்டி இத்தொகுதியின் சட்டமன்ற உறுப்பினர் ஆவார். இவர் 2018ஆம் ஆண்டு முதல் இப்பதவியில் உள்ளார்.

கண்ணோட்டம் 
மகேசுவரம் சட்டமன்றத் தொகுதி 2002ஆம் ஆண்டின் எல்லை நிர்ணயச் சட்டத்தின்படி 2009 பொதுத் தேர்தலுக்கு முன்பு உருவாக்கப்பட்ட ஒரு புதிய தொகுதியாகும். சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டமன்ற உறுப்பினர்கள்

தேர்தல் முடிவுகள்

தெலங்காணா சட்டப் பேரவைத் தேர்தல், 2023

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

ரங்காரெட்டி மாவட்டம்
தெலங்காணா சட்டமன்றத் தொகுதிகள்
ஆலந்துறையார் கோயில், அரியலூர்

ஆலந்துறையார் கோயில் தமிழ்நாட்டில் அரியலூர் மாவட்டத்தில் அரியலூர் நகரில் அமைந்துள்ள சிவன் கோயிலாகும்.

இறைவன், இறைவி
இத்தலத்தின் மூலவர் ஆலந்துறையார், இறைவி அருந்தவ நாயகி.

குடமுழுக்கு
1 சூன் 2023இல் இக்கோயிலின் குடமுழுக்கு நடைபெற்றது. மண்டலாபிஷேகம் 15 சூலை 2023இல் நடைபெற்றது.

இவற்றையும் பார்க்க
 சிவத் தலங்கள்

மேற்கோள்கள்

வெளியிணைப்புகள்
 அரியலூர் - ஆலந்துறையார் திருக்கோயில் அஷ்டபந்தன மகா கும்பாபிஷேகம்: திரளான பக்தர்கள் சுவாமி தரிசனம், இந்து தமிழ் திசை, 1 சூன் 2023

அரியலூர் மாவட்டத்திலுள்ள சிவன் கோயில்கள்
சதீந்திர மோகன் தேவ் விளையாட்டரங்கம்

சதீந்திர மோகன் தேவ்  விளையாட்டரங்கம்  (Satindra Mohan Dev Stadium)  இந்தியாவின் அசாம்  மாநிலம்  சில்சாரில் அமைந்துள்ளது.  ஒரு பல்நோக்கு விளையாட்டரங்கமான  இது முன்னதாக  மாவட்ட விளையாட்டு சங்க அரங்கம் என்று அழைக்கப்பட்டது. வசதிகள் விரிவாக மேம்படுத்தப்பட்ட பிறகு, முன்னாள் நாடாளுமன்ற உறுப்பினர் சிறீ சந்தோசு மோகன் தேவ் தந்தையின் பெயரில்  அரங்கத்திற்கு மறுபெயரிடப்பட்டது. இந்த மைதானம் கால்பந்து மற்றும் துடுப்பாட்டத்திற்காக  பயன்படுத்தப்படுகிறது. சுமார் 30,000 பேர் அமர்ந்து பார்க்கும்  திறன் கொண்டது.   இந்திய மற்றும் இங்கிலாந்து மகளிர் அணிகளுக்கு இடையிலான மகளிர் பன்னாட்டு  ஒரு நாள் போட்டி இங்கு நடைபெற்றது.    ரஞ்சி கோப்பை  மற்றும் துலீப் கோப்பை  போட்டிகளும் இங்கு நடைபெற்றுள்ளன.  2008  ஆம் ஆண்டில் பாரத மிகு மின் நிறுவனத்தின்  மூலம்   ஒளிவெள்ளம் பாய்ச்சும் பரப்பு விளக்குகள் நிறுவப்பட்டன  2009 ஆம் ஆண்டில், கூட்டமைப்பு கோப்பை கால்பந்து போட்டியின் தொகுதிப் போட்டிகள் இந்த மைதானத்தில் நடைபெற்றன.

ஒரு நாள் பன்னாட்டுப் போட்டிகள் 
இந்த மைதானத்தில் நடைபெற்ற மகளிர் ஒருநாள் துடுப்பாட்டப் போட்டிகளின் பட்டியல் இது.

மேற்கோள்கள்

புற இணைப்புகள் 

 ஃபெடரேஷன் கோப்பை, இந்தியா - 2008/09 முதல்நிலை
 த டெலிகிராப், இந்தியா: மைதானத்தில் வெள்ள விளக்கு வசதிகள் துவக்கம்
 கிரிக்கெட் காப்பகம்
அசாம் மாநிலத்திலுள்ள விளையாட்டரங்குகள்
சில்சார்
2022 சில்சார் வெள்ளம்

2022 சில்சார் வெள்ளம்  (2022 Silchar Floods) என்பது இந்தியாவின் அசாம் மாநிலத்தில் 2022 ஆம் ஆண்டு சூன் மாதம் 19 ஆம் தேதி ஏற்பட்டது. 2022  ஆம் ஆண்டு அசாம்-வங்காளதேச வெள்ளத்தின் ஒரு பகுதியாக பெத்குண்டியில் பராக் ஆறு உடைந்ததால் இந்த வெள்ளம் ஏற்பட்டது.  வெள்ளம் 32 மாவட்டங்களில் 5.4 மில்லியன் மக்களைப் பாதித்தது.   200 எண்ணிக்கைக்கும் மேற்பட்டவர்கள் உயிரிழந்தனர்.   சில்சார் நகரம் உடைப்புக்கு  வெறும்  ஒரு கிலோமீட்டர் தொலைவிற்குள் இருந்ததால்  மிகவும் மோசமாக பாதிக்கப்பட்டது, நகரத்தின் 90 சதவீதம் நீருக்கடியில் மூழ்கி இருந்தது.  இப்பகுதியில் வெள்ளம் ஏற்படுவதற்கு பல காரணங்கள் இருந்தாலும்,  வெள்ளம் ஏற்படுத்திய சேதத்தின் அளவிற்கு மனிதனால் உருவாக்கப்பட்ட  சில திட்டவட்டமான  காரணங்களும் இருந்தன.  அப்போதைய அசாம் மாநில முதல்வர் இமந்தா பிசுவா சர்மாவும் மக்களுக்கு ஆற்றிய உரையில் இதை குறிப்பிட்டார். 

சூலை மாதம் 2 ஆம் தேதியன்று  வெள்ளத்தை ஏற்படுத்திய கரையை உடைத்ததற்காக காபூல் கான் என்ற ஒருவர் கைது செய்யப்பட்டார். அத்துமீறி அக்காட்சியை ஒளிப்பதிவும் இவர் எடுத்திருந்தார்.    சூலை 6 ஆம் தேதிக்குள், இதே செயலுக்காக மேலும் 3 பேர் கைது செய்யப்பட்டனர்.  அசாம் முதல்வர் இமந்த பிசுவா சர்மா, வெள்ளம் மனிதர்களால் உருவாக்கப்பட்ட பேரிடர் என்றும், இதற்குக் காரணமானவர்கள் கடுமையான தண்டனைக்கு உள்ளாவார்கள் என்றும் கூறினார்.  இந்தச் செயலை நாசவேலை எனவும் அவர் குறிப்பிட்டுள்ளார். 

சில்சார் நகரம் 11 நாட்களுக்கு நீரில் மூழ்கியது, சில இடங்களில் தண்ணீர்  வரை உயர்ந்திருந்தது.

மேற்கோள்கள் 

சில்சார்
2022 நிகழ்வுகள்
அசாம்
திலிப் குமார் பால்

திலிப் குமார் பால் (Dilip Kumar Paul) இந்தியாவைச் சேர்ந்த ஓர் அரசியல்வாதியாவார். 1956 ஆம் ஆண்டு மார்ச்சு மாதம் 19 ஆம் தேதியன்று அசாம் மாநிலத்தின் சில்சார் நகரத்தில் இவர் பிறந்தார். அசாம் மாநில அரசியலில் பாரதிய சனதா கட்சியின் உறுப்பினராகச் செயல்பட்டார். சில்சார் தொகுதியிலிருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். ஒருமுறை இடைத்தேர்தலில் காங்கிரசு கட்சியின் தலைவர் அருண் மசூம்தருக்கு எதிராகப் போட்டியிட்டு வென்றார். மற்றொரு முறை முன்னாள் மத்திய அமைச்சர் சந்தோசு மோகன் தேவின் மனைவியான  காங்கிரசு மூத்த தலைவர் பித்திகா தேவுக்கு எதிராகவும் இவர் போட்டியிட்டார். ஆனால், 2020-21 ஆம் ஆண்டு காலத்தில்  கட்சிக்குள் ஏற்பட்ட சில சர்ச்சைக்குரிய பிரச்னைகளை நிறைவேற்றி, பாரதிய சனதா கட்சியிலிருந்து விலகினார்.

மேற்கோள்கள்

அசாமிய அரசியல்வாதிகள்
1956 பிறப்புகள்
பாரதிய ஜனதா கட்சி அரசியல்வாதிகள்
வாழும் நபர்கள்
சில்சார் நபர்கள்
பிர் ராதா செர்பா

பிர் ராதா செர்பா  (Bir Radha Sherpa)  இந்தியாவைச் சேர்ந்த ஒரு நடனக் கலைஞர் ஆவார். 2017 ஆம் ஆண்டு இசுடார் பிளசு தொலைக்காட்சியில் நடைபெற்ற டான்சு பிளசு  (பருவம் 3) மற்றும் டான்சு  சாம்பியன்கள் போட்டியை வென்றதற்காக இவர் புகழ்பெற்றார்.

ஆரம்ப கால வாழ்க்கை 
1999 ஆம் ஆண்டு ஆகத்து மாதம் 15 ஆம் தேதியன்று  அசாம் மாநிலத்திலுள்ள சில்சார் நகரத்தில் பிர் ராதா செர்பா  பிறந்தார். ஒரு ஏழ்மையான குடும்பத்தில் பிறந்த பிர், சிறுவயதில் நடனம் ஆடுவதில் ஆர்வம் காட்டினார், மேலும் எந்தவொரு குறிப்பிடத்தக்க பெரிய நடனப் போட்டியிலும் போட்டியிடுவதற்கு முன்பு தனது பகுதிகளில் பல நேரடி நிகழ்வுகளில் பங்கேற்றார்.

தொழில்

டான்ஸ் பிளசு 
பிர் டான்சு பிளசு (பருவம் 3) நிகழ்ச்சிக்காக தேர்வு செய்யப்பட்டார்.  புனித் பதக் தலைமையிலான குழுவினர் இவரை தேர்ந்தெடுத்தனர். இறுதிப் போட்டிக்குள் நுழைவதற்காக முழு பருவத்திலும் பிர் ஆதிக்கம் செலுத்தினார், இறுதியில் அப்போட்டியை வெற்றிகரமாக வென்றார். டீம் புனித்து அணியில் ஒரு நடனக் கலைஞரின் முதல் வெற்றி இதுவாகும்.

நடன வெற்றியாளர்கள் 
டான்சு வெற்றியாளர்கள் போட்டியில்  டான்சு பிளசு நிகழ்ச்சியை பிரதிநிதித்துவப்படுத்த பிர் தேர்ந்தெடுக்கப்பட்டார.  அதில் பல்வேறு நிகழ்ச்சிகளில் வெற்றி பெற்ற அல்லது இரண்டாம் இடத்தைப் பிடித்த வெற்றியாளர்களான  நடனக் கலைஞர்கள் இடம்பெற்றனர். விருப்பமாக இப்போட்டியில் நுழைந்து,  பிர் இந்தப் போட்டியின் இறுதிப் போட்டியில் வெற்றி பெற்றார்.

டான்சு இந்தியா டான்சு லி'ல் மாசுடர்சு 
பருவம் 4 இல் ஓர் அணிக்கு வழிகாட்டியாக இருந்த  பிர்,  தம்மான் கம்னுவை அந்த பருவத்தின்  இரண்டாவது வெற்றியாளர் என்ற பட்டத்தைப் பெற உதவினார்.

மேற்கோள்கள் 

1999 பிறப்புகள்
வாழும் நபர்கள்
இந்திய நடனக் கலைஞர்கள்
சில்சார் நபர்கள்